Politikerne i Børne- og Undervisningsudvalget i Hjørring Kommune besluttede mandag aften at spare de planlagte ekstra pædagoger i daginstitutionerne væk. Det fortæller P4 Nordjylland. Udvalget skulle finde besparelser på 12 millioner kroner på næste års budget. Halvdelen af de besparelser kan findes ved at inddrage de penge, som regeringen har tildelt kommunen til at forbedre kvaliteten i daginstitutionerne. Udvalget besluttede ikke at lukke daginstitutioner eller skoler, som der ellers har været tale om, men udvalgsformand Viggo Bilde siger til P4 Nordjylland, at man ikke kommer udenom lukninger på længere sigt. Børne - og Undervisningsudvalget besluttede også at spare på områder som juniorklubber, IT, specialklasser og særlige tilbud.
Der kommer ikke ekstra personale i Hjørring Kommunes daginstitutioner næste år. De er sparet væk.